PATVIRTINTA

 Šiaulių lopšelio-darželio „Drugelis“

 direktoriaus

 2017 m. rugsėjo 1 d. įsakymu Nr. V-66

**ŠIAULIŲ LOPŠELIO-DARŽELIO „DRUGELIS“**

**2017–2019 METŲ KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Šiaulių lopšelio-darželio „Drugelis“ (toliau – Darželis) korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa, Šiaulių miesto savivaldybės korupcijos prevencijos 2016-2018 metų programa ir kitais teisės aktais, reglamentuojančiais korupcijos prevencijos veiklą.

2. Programoje vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas.

3. Programos paskirtis – užtikrinti korupcijos prevenciją, šalinti prielaidas korupcijai atsirasti ir plisti Darželyje.

4. Programos strateginės kryptys – korupcijos prevencija ir antikorupcinis švietimas.

**II SKYRIUS**

**PROGRAMOS TIKSLAI IR UŽDAVINIAI**

5. Programos tikslai:

 5.1. atskleisti ir šalinti prielaidas, kurios sudaro darbuotojams galimybę pasinaudoti tarnybine padėtimi savanaudiškiems tikslams;

5.2. siekti visų sprendimų priėmimo procesų skaidrumo, viešumo ir atskaitingumo Darželio bendruomenei;

5.3. skatinti Darželio bendruomenės nepakantumą korupcijos apraiškoms.

6. Uždaviniai Programos tikslams pasiekti:

6.1. veiksmingo ir ilgalaikio korupcijos prevencijos priemonių plano įgyvendinimo užtikrinimas;

6.2. viešųjų ir privačių interesų konflikto vengimas;

6.3. Darželio veiklos viešumo užtikrinimas;

 6.4.galimybės anonimiškai pateikti informaciją apie Darželio darbuotojų teikiamų paslaugų kokybę, galimai korupcinę veiklą sudarymas

**III SKYRIUS**

**KORUPCIJOS PREVENCIJOS PRIEMONĖS**

7. Korupcijos prevencijos priemonės:

7.1. prašymų dėl informacijos apie asmenį, siekiantį eiti arba einantį pareigas Darželyje, pateikimas Lietuvos Respublikos specialiųjų tyrimų tarnybai;

7.2. personalo mokymas ir informavimas;

7.3. korupcijos pasireiškimo tikimybės nustatymas;

7.4. Lietuvos Respublikos viešųjų ir privačių interesų derinimo valstybinėje tarnyboje įstatymo nuostatų gyvendinimas;

7.5.  Darželio bendruomenės įtraukimas į korupcijos Programos įgyvendinimą, skatinant pranešti apie korupcinius teisės pažeidimus ar mėginimą juos daryti Darželio aplinkoje.

**IV SKYRIUS**

**PROGRAMOS ĮGYVENDINIMAS, STEBĖSENA,VERTINIMAS,**

**ATSAKOMYBĖ, KEITIMAS, PILDYMAS IR ATNAUJINIMAS**

8. Programa įgyvendinama pagal Programos įgyvendinimo priemonių planą.

9. Už programos įgyvendinimą atsakingas Darželio direktorius.

10.Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

11. Programos įgyvendinimo priemonių vykdytojai, pasibaigus pusmečiui, ne vėliau kaip iki kito mėn. 10 d., pateikia Darželio direktoriui informaciją apie Programos priemonių įgyvendinimo eigą, jų veiksmingumą.

 12. Laukiami Programos įgyvendinimo rezultatai - korupcijos prielaidų sumažinimas šiose Darželio veiklos srityse:

 12.1. formuojant įstaigos personalą, skirstant darbo krūvius;

 12.2. įgyvendinant teisės aktais reglamentuojamas funkcijas;

 12.3. atliekant Darželiui priklausančio turto nuomos, panaudos ar kitas procedūras;

 12.4. nustatant mokesčių lengvatas;

 12.5. organizuojant ir vykdant viešųjų pirkimų procedūras;

 12.6. komplektuojant vaikų ugdymo grupes.

**V SKYRIUS**

**BAIGIAMOSIOS NUOSTATOS**

13. Darželio bendruomenės nariai, visi suinteresuoti juridiniai ir fiziniai asmenys gali teikti pasiūlymus Darželio direktoriui dėl Programos papildymo, Programos priemonių koregavimo ar pakeitimo efektyvesnėmis.

14. Programa skelbiama Darželio interneto svetainėje http://[www.sdrugelis.](http://www.sdrugelis.)lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_